stanford-oval/wikipedia huggingface dataset:
The Evil Within
Pelaaminen

Peli koostuu Chaptereistä eli luvuista. Lukuja on yhteensä 16. Useimmat viholliset, joita pelaaja kohtaa ovat riivattuja (The Haunted). He ovat vaarallisia laumoina ja voivat helposti saartaa pelaajan nurkkaan. Pelissä on myös mekaniikka, joka on tuttu ensimmäisestä Resident Evil- pelistä. Surmatut riivatut voi tuhota kokonaan polttamalla heidät tulitikuilla. Tulitikkuja on vain rajattu määrä, joten pelaajan on valittava viisaasti, mitkä ruumit hän polttaa. Niillä voidaan myös kätevästi tappaa joukon riivattuja, sillä tuli tarttuu lähellä oleviin vihollisiinkin. Aseita on pelissä viisi: kaksi revolveria (joista toinen on huipputehoisempi), haulikko, tarkkuuskivääri ja jalkajousi. Jalkajousen avulla voi ampua erilaisia nuolityyppejä, esimerkiksi tuhoisia räjähdenuolia ja sokaistaviin sähkönuoliin. Pelin keräilyesineistä ja läpäisemisestä voi avata lisää aseita, kuten esimerkiksi konepistoolin ja raketinheittimen. Ammukset löytyvät pieninä määrinä, pakottaen pelaajaa käyttämään lähitaistelua tai tarkkoja pääosumia. Pulloilla voi hämätä vihollisia ja jopa tainnuttaa hetkellisesti. Ympärillä lojuvia tai vihollisilta pudotettuja kirveitä ja soihtuja voi myös käyttää hyväksi. Pelissä voi myös päivittää Sebastianin taitoja, Green Gelin avulla. Green Geliä saa rikotuista laatikoista, arkuista ja surmatuilta vihollisilta sekä päävastuksilta. Sen avulla voi päivittää mm. ammusten enimmäismäärää, aseiden latausaikoja tai vaikkapa kestävyyttä. Pelissä on myös muutamia palapelejä ratkottavaksi, jotka avaavat tien eteenpäin. Pelin aikana Sebastiania jahtaa moniraajainen hirviö, jolta voi joko juosta pakoon tai kukistaa hetkellisesti.
Aiheesta muualla

The Evil Within MobyGamesissa (englanniksi)
Virallinen sivusto (englanniksi)
Thierry Perreux

| Mitalit | Mitalit | Mitalit |  |
| --- | --- | --- | --- |
|  Thierry Perreux vuonna 2014. |  Thierry Perreux vuonna 2014. |  Thierry Perreux vuonna 2014. |  |
Maa:   Ranska
Miesten käsipallo
|  Olympialaiset  |  Olympialaiset  |  Olympialaiset  |  |
|  Pronssia | Barcelona 1992 | joukkuekilpailu |  |
Thierry Perreux (s. 4. maaliskuuta 1963 Soisy-sous-Montmorency) on ranskalainen entinen käsipalloilija. Hän kilpaili vuoden 1992 kesäolympialaisissa Barcelonassa ja kuului siellä pronssia saaneeseen joukkueeseen.
Tatjana Moisejeva

Tatjana Jurjevna Moisejeva (ven. Татья́на Ю́рьевна Моисе́ева, s. 7. syyskuuta 1981 Hanti-Mansijsk, Venäjän SFNT) on venäläinen ampumahiihtäjä, joka on kilpaillut maailmancup-tasolla kaudesta 2002–2003 lähtien.
Moisejeva hiihti avausosuuden Venäjän viestijoukkueessa, joka saavutti Hanti-Mansijskin juniorien MM-kilpailuissa 2001 kultaa ennen Tšekkiä ja Saksaa. Hän saavutti lisäksi normaalimatkalta niin ikään mestaruuden. Aikuisten arvokilpailuissa hän debytoi Anterselvan MM-kisoissa 2007 sijoittuen yhteislähdössä yhdenneksitoista. Östersundissa 2008 hän sijoittui viestissä neljänneksi ja normaalimatkalla viidenneksi. Lisäksi hän oli yhteislähdössä yhdeksästoista.
Maailmancupissa Moisejeva on saavuttanut neljä palkintosijaa (kauden 2007–2008 jälkeen). Ensimmäisen niistä hän saavutti oltuaan toinen Pokljukan sprinttikisassa 17. tammikuuta 2007.
Maailmancupin palkintosijat

Kausi 2006–2007: Pokljuka sprintissä ja takaa-ajossa toinen
Kausi 2007–2008: Kontiolahti normaalimatkalla toinen, Oberhof yhteislähdössä kolmas
Teehibiskus

| Teehibiskus |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Malvales
Heimo::  Malvakasvit Malvaceae
Suku::  Hibiskukset Hibiscus
Laji::  sabdariffa
Kaksiosainen nimi
 Hibiscus sabdariffa  L. 
Katso myös
   Teehibiskus Wikispeciesissä   Teehibiskus Commonsissa 
Infobox OKNimi-testi OK: 
Teehibiskus (Hibiscus sabdariffa) on tropiikissa kasvava kukkiva pensas. Sen kukkien verhiötä käytetään tuoreena salaateissa ja kypsennettyinä leivonnaisissa ja jälkiruoissa. Myös kasvin nuoria lehtiä ja siemeniä käytetään ravinnoksi.
Teehibiskus alkujaan kotoisin Länsi- ja Keski-Afrikasta, mutta sitä kasvatetaan eri puolilla maailmaa.
This Is Love (Demyn kappale)

|  This Is Love |
| --- | --- |

Kappaleen tiedot
Esittäjä(t):  Demy
Levy-yhtiö:  Panik Records
Kesto:  03:00
Tyylilaji:  pop
Julkaistu:  6. maaliskuuta 2017
Säveltäjä(t):  Dimitris Kontopoulos
Sanoittaja(t):  Romy Papadea John Ballard
Euroviisutiedot
Vuosi:  2017
Maa:  Kreikka
Kieli:  englanti
Sijoitus:  19.
Pisteet:  77
Sijoitus semifinaalissa:  10.
Pisteet semifinaalissa:  115
Sanat:  sanoitus
This Is Love on kreikkalaislaulaja Demyn esittämä kappale, jolla hän edusti Kreikkaa vuoden 2017 Eurovision laulukilpailussa.
Kappale kilpaili Euroviisujen ensimmäisessä semifinaalissa 9. toukokuuta, jossa se sijoittui kymmenenneksi 115 pisteellä ja pääsi finaaliin. Finaalissa se sai 77 pistettä ja saavutti sijan 19.
Demy esittämässä kappalettaan Euroviisujen harjoituksissa.
The Execution of Raymond Graham

| The Execution of Raymond Graham |
| --- | --- |

Ohjaaja:  Daniel Petrie
Käsikirjoittaja:  Mel Frohman
Tuottaja:   Julian Marks  David W. Rintels 
Säveltäjä:  Jimmy Dale
Pääosat:   Graham Beckel  Michael Dolan  Jeff Fahey  George Dzundza  Morgan Freeman 
Valmistustiedot
Tuotantoyhtiö:   The Jozak Company  Alliance Communications Corporation  David W. Rintels Prods 
Ensi-ilta:  1985
Kesto:  100 min
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
The Execution of Raymond Graham on vuonna 1985 julkaistu kanadalainen televisiodraamaelokuva. Elokuvan pääosia esittävät Graham Beckel, George Dzundza, Jeff Fahey, Morgan Freeman, Linda Griffiths, Laurie Metcalf, Kate Reid, Alan Scarfe, Lois Smith ja Josef Sommer. Elokuvan on ohjannut Daniel Petrie.
Näyttelijät

| 0 | 1 | 2 |
| --- | --- | --- |
|  Graham Beckel  | … |  Vic Graham   |
|  Michael Dolan  | … |  Richie Neal   |
|  Jeff Fahey  | … |  Raymond Graham   |
|  George Dzundza  | … |  Chaplain   |
|  Morgan Freeman  | … |  Warden Pratt   |
|  Neil Dainard  | … |  John Cole   |
|  Linda Griffiths  | … |  Laura Hyler   |
|  Laurie Metcalf  | … |  Carol Graham   |
|  Kate Reid  | … |  rouva Graham   |
|  Kurt Reis  | … |  tohtori Vogel   |
|  Alan Scarfe  | … |  kuvernööri   |
|  Lois Smith  | … |  Mary Neal   |
|  Josef Sommer  | … |  Jim Neal   |
|  Philip Sterling  | … |  Max Adler   |
Lähde:
Aiheesta muualla

The Execution of Raymond Graham Internet Movie Databasessa (englanniksi)
The Execution of Raymond Graham AllMoviessa. (englanniksi)
The Seer EP

| The Seer EP Tarja Turunen |
| --- | --- | --- |

EP-levyn tiedot
 Julkaistu: 1. joulukuuta 2008
 Tyylilaji: sinfoninen rock, hard rock, oopperametalli
 Kesto: 49.14
 Levy-yhtiö: Spinefarm Records UK Universal Music Group
Tarja Turusen muut julkaisut
| My Winter Storm 2007 | The Seer EP 2008 | What Lies Beneath 2009 |
The Seer EP on laulaja Tarja Turusen EP vuodelta 2008. Se on julkaistu ainoastaan Isossa-Britanniassa rajoitettuna painoksena. EP sisältää mm. remixejä, live-taltiointeja sekä Turusen uuden aiemmin julkaisemattoman kappaleen "The Seer", joka on duetto kuuluisan saksalaisen artistin Doro Peschin kanssa.
The Seer EP julkaistiin 1. joulukuuta 2008 Spinefarm-yhtiön kautta. EP:stä on julkaistu myös erittäin harvinainen Green Vinyl -painos, jossa kaksi bonus kappaletta. The Seer EP:lle on tehty myös slash-sivusto.
Kappaleet

The Seer – 4.17 (feat. Doro)
Lost Northern Star – 4.35 (Lost Northern Pain Remix)
The Reign – 4.47 (Score Mix)
Die Alive – 4.08 (Alternative Version)
Boy and the Ghost – 4.15 (Alternative Version)
Calling Grace – 3.18 (Full Version, feat. Kiko Loureiro)
Lost Northern Star – 4.56 (Ambience Sub Low Mix)
Damned and Divine – 5.45 (Live in Finland)
You Would Have Loved This – 4.08 (Live in Finland)
Our Great Divide – 5.16 (Live in Finland)
Ciarán’s Well – 3.49 (Live in Finland)
Aiheesta muualla

EP:n virallinen sivusto (Arkistoitu – Internet Archive)
Albumi The Seer EP Encyclopaedia Metallum -sivustolla (englanniksi)
The Seer EP Discogsissa. (englanniksi)
Sotakone (Rautamies)

| Sotakone |
| --- | --- |
 Sotakone lehden Iron Man: Director of S.H.I.E.L.D. numeron 33 kansikuvataiteessa
Luoja(t):  David Michelinie & Bob Layton
Kustantamo:  Marvel Comics
Ensiesiintyminen:  James Rhodes: Iron Man #118 (tammikuu 1979) Rautamiehenä: Iron Man #170 (toukokuu 1983) Sotakoneena: Iron Man #282 (syyskuu 1992) Rautapatrioottina: Gambit Vol. 5 #13 (toukokuu 2013)
Henkilötiedot
Oikea nimi:  James Rupert "Rhodey" Rhodes
Ryhmäsidokset:  Stark-yhtiöt, Kostajat, Länsirannikon Kostajat
Henkilöllisyydet:  Rautamies, Rautapatriootti
Voimat:  Kokenut ja koulutettu sotilas. Käyttää voimahaarniskaa joka mahdollistaa yli-inhimillisen voiman ja lentonopeuden. Haarniskassa on useita teknologisia aseita, kuten ohjuksia ja lasertykkejä.
Sotakone (engl. War Machine), oikealta nimeltään James Rupert ”Rhodey” Rhodes, on Marvel-kustantamon sarjakuvien supersankarihahmo. James Rhodes itse teki ensiesiintymisensä Iron Man -lehden numerossa 118 (tammikuu 1979) ja Sotakoneena hänet nähtiin ensi kerran vasta numerossa 282 (syyskuu 1992). Hahmon loivat David Michelinie ja Bob Layton. Len Kaminski ja Kevin Hopgood taas suunnittelivat hänen taisteluasunsa. 
Hahmo on esiintynyt myös animaatiosarjoissa Rautamies ja Iron Man: Armored Adventures, animaatioelokuvassa The Invincible Iron Man. Terrence Howard näyttelee hahmoa vuoden 2008 elokuvassa Iron Man, ja Don Cheadle elokuvissa Iron Man 2 (2010), Iron Man 3 (2013), Avengers: Age of Ultron (2015), Captain America: Civil War (2016), Avengers: Infinity War (2018), Captain Marvel (2019) ja Avengers: Endgame (2019) sekä Disney+-sarjoissa The Falcon and the Winter Soldier (2021) ja Secret Invasion (2023).
Aiheesta muualla

Marvel-kustantamon kotisivujen osuus Sotakoneesta (englanniksi)
The Expected

The Expected
The Expected on suomalainen rockyhtye, joka perustettiin vuonna 2011.
Historia

Yhtye sai alkunsa kun basisti Roger Sandellin ja vokalisti-kitaristi Janne Äyräväisen aikaisempi yhtye Ronnie Starr jäi tauolle. Kokoonpanokokeilujen jälkeen yhtyeeseen liittyivät kitaristi Paul Wallin ja rumpali Tero Rikkonen.
Yhtyeen debyyttialbumi ONE julkaistiin 3. huhtikuuta 2013. Yhtyeen levy-yhtiönä toimi Amplisonic Records. Ensimmäinen levy myi nopeasti painoksensa loppuun.[lähde? ] Genius Filmsin tuottama musiikkivideo "American Dream" julkaistiin 19. huhtikuuta 2013. Albumilta julkaistiin myös toinen video. Videon ohjasi ja kuvasi Max Seeck. "Kotimainen The Expected teki pirteän version Kinks-harvinaisuudesta", kirjoitti Rumba The Expectedin ensimmäiseltä levyltä löytyvästä The Kinksin "King Kong" -kappaleesta.
Radio Night -ep syntyi Rikkosen voitettua 5by5-studion kilpailun, jonka palkintona oli studioaikaa. Radio Night julkaistiin perjantaina 20. marraskuuta 2015. Levyn tuottajana toimi sekä tuottajana että musiikkitoimittajana meritoitunut Pekka Laine. Radio Nightin on kuvailtu "tuovan rokin ja kitarat takaisin popmusiikkiin 2010-lukulaisella arvomaailmalla". Soundista on tunnelmia Rolling Stonesista ja The Kinksistä mutta myös David Bowiesta ja Atomic Swingistä. Levyltä löytyvästä "Nothing Action" -kappaleesta julkaistiin video, jonka ohjasi Mikko Kananoja. Videon ensi-ilta oli Rumban nettisivuilla julkaisupäivänä.
Vuonna 2016 yhtye lähti Beatlesin juurille soittamaan Liverpoolin Cavern Clubille. Toukokuussa 2016 neljän miehen bändi The Expected pakkasi instrumenttinsa ja matkasi International Pop Overthrow -festivaalille. The Beatlesin pyhäkössä Cavern Clubissa ja Cavern Pubissa esiintyi seitsemän päivän aikana 142 yhtyettä. New York Post onkin kuvannut International Pop Overthrow -festivaalia rokkareiden speed datingiksi.
Maineikas festivaali on toiminut 17 vuotta jakautuneena yhtä moneen kaupunkiin eri puolille maailmaa. Siellä on soittanut vain kourallinen suomalaisia. The Expected soitti festarilla kaksi keikkaa, 17. toukokuuta Cavern Clubilla ja 19. toukokuuta Cavern Pubissa. Liverpoolissa syntyi myös ”I Want More”. Kappale äänitettiin Liverpoolissa ja sen tuottajana toimi Pekka Laine.
The Expected palasi 1990-luvulle uusimmalla julkaisullaan Coming Out. Viiden kappaleen EP julkaistiin perjantaina 16. marraskuuta 2018 ja levynjulkaisukeikka pidettiin Semifinalissa 17. marraskuuta 2018. Levyn tuottajana on toiminut tuottaja ja musiikkitoimittaja Pekka Laine. Levyltä on julkaistu yksi musiikkivideo "Ruff Song". Coming Out jatkaa The Expectedin valitsemalla melodisella ja power pop-henkisellä tiellä.[lähde? ]
Jäsenet

Janne Äyräväinen, kitara, laulu
Roger Sandell, basso, laulu
Paul Wallin, kitara, laula
Tero Rikkonen, rummut, laulu
The Sensational Alex Harvey Band

| The Sensational Alex Harvey Band> Tiedot |
| --- | --- |
Toiminnassa:  1972–1977
Tyylilaji:  glam rock, hard rock, rock, taiderock
Kotipaikka:  Glasgow, Britannia
Laulukieli:  englanti
Jäsenet:  Alex Harvey Zal Cleminson Chris Glen Ted McKenna Hugh McKenna Tommy Eyre
Infobox OKNimi-testi OK: 
The Sensational Alex Harvey Band (lyhenne SAHB) oli Glasgow’ssa vuonna 1972 perustettu skotlantilainen glam rock -yhtye, jonka keulahahmona toimi Alex Harvey. Yhtyeen hittejä oli vuoden 1975 versio alun perin Tom Jonesin esittämästä kappaleesta ”Delilah”, joka nousi Britanniassa listan seitsemännelle sijalle.
Sensational Alex Harvey Band julkaisi uransa aikana kahdeksan studioalbumia. Vuoden 1977 levynsä Fourplay yhtye julkaisi ilman Harveya nimellä SAHB (without Alex).
Yhtye vaikutti 1970-luvun lopun punk-aallon syntyyn.
Jäsenet

Alex Harvey – kitara, laulu (1972–1976, 1977)
Zal Cleminson – kitara, laulu
Chris Glen – bassokitara
Ted McKenna – rummut
Hugh McKenna – kosketinsoittimet (1972–1977)
Tommy Eyre – kosketinsoittimet (1977)
Studioalbumit

Framed (1972)
Next... (1973)
The Impossible Dream (1974)
Tomorrow Belongs to Me (1975)
The Penthouse Tapes (1976)
SAHB Stories (1976)
Fourplay (1977)
Rock Drill (1978)
Thessalonikin kaupunginmuuri

| Thessalonikin kaupunginmuuri> Τείχη της Θεσσαλονίκης |
| --- | --- |
 Thessalonikin kaupunginmuuri.
Sijainti:  Thessaloniki,  Kreikka
Koordinaatit:  40°38′32″N, 22°57′21″E
Rakennustyyppi:  muuri
Valmistumisvuosi:  200–400-luvut
 Osa Unescon maailmanperintökohdetta Thessalonikin varhaiskristilliset ja bysanttilaiset muistomerkit 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Thessalonikin kaupunginmuuri (kreik. Τείχη της Θεσσαλονίκης, Teíchi tis Thessaloníkis) on Thessalonikin kaupungin bysanttilaisaikainen kaupunginmuuri Kreikassa. Se on rakennettu kaupungin roomalaisaikaisen muurin paikalle. Muurit tunnetaan myös Linnoituksen (Kástra) nimellä. Ne kuuluvat Thessalonikin varhaiskristillisiin ja bysanttilaisiin muistomerkkeihin, jotka ovat Unescon maailmanperintökohde.
Ensimmäinen muuri rakennettiin paikalle heti kaupungin perustamisen jälkeen 300-luvulla eaa. Myöhemmät päärakennusvaiheet ovat olleet 200-, 300- ja 400-luvuilla. Parhaiten on säilynyt varhaisbysanttilaisena aikana keisari Theodosiuksen kaudella noin vuonna 390 rakennettu osuus. Rakentamiseen käytettiin muun muassa kaupungin antiikin aikaisten rakennusten kiviä. Muuri suojeli kaupunkia menestyksekkäästi hyökkäyksiä vastaan useiden vuosisatojen ajan. Muuria on korjattu sen historian aikana usein.
Muuri oli alun perin noin 8 kilometriä pitkä ja siitä on säilynyt noin 4,3 kilometrin osuus. Muurin korkeus oli 10–12 metriä ja paksuus 5 metriä. Muuri ympäröi pohjoisessa kaupungin akropoliin eli linnavuoren ja yläkaupungin, ja kiersi idän ja lännen puolelta kohti merta, jonka puolella muuri kulki merenrantaa pitkin. Näin se kiersi koko tuolloisen kaupunkialueen. Pohjoispuolella muuri yhtyi akropoliin muureihin. Länsipuolella oli suuri Kultainen portti. Itäpuolella on säilynyt portti nimeltä Anna Palaiologina Kantakuzenen portti. Muurissa on useita torneja, joista tunnetuin on Trigonion torni (”Kolmikulmatorni”). Torneja on säilynyt noin 60 kappaletta.
Jälkibysanttilaisena aikana muurien yhteyteen akropoliin koillisosaan rakennettiin Heptapyrgion-niminen linnoitus. Osmanit rakensivat merimuurin itäpäähän varhaisemman tornin paikalle suuren Valkoisena tornina tunnetun tornin noin vuonna 1430. Vuosien 1873–1911 välisenä aikana turkkilaiset purkivat merimuurin kaupungin viilentämiseksi, sekä osan idän ja lännenpuolisista muureista, jotta kaupungilla olisi tilaa kasvaa.
Kaupunginmuuria.
Trigonion torni.
”Portaran” portti.
Aiheesta muualla

Kuvia tai muita tiedostoja aiheesta Thessalonikin kaupunginmuuri Wikimedia Commonsissa
Staffordshirenbullterrieri

| Staffordshirenbullterrieri |
| --- | --- |

Avaintiedot
Alkuperämaa:   Englanti,  Iso-Britannia
Määrä:  Suomessa rekisteröity 9 262
Alkuperäinen käyttö:  koiratappelut
Nykyinen käyttö:  seura- ja harrastuskoira
Muita nimityksiä:  staffi, Staffordshire Bull Terrier, staffordshire’i bullterjer
FCI-luokitus:  ryhmä 3 Terrierit Alaryhmä 3 Bull-tyyppiset terrierit #76
Ulkonäkö
Paino:  uros 12,7–17,2 kg narttu 10,9–15,4 kg
Säkäkorkeus:  36–41 cm
Väritys:  valkoinen, punainen, vaalea ruskeankeltainen, sininen, brindle (eri sävyineen), musta tai valkokirjava (mikä hyvänsä edellä luetelluista väreistä valkoisen kanssa)
Staffordshirenbullterrieri (engl. Staffordshire Bull Terrier) on englantilainen koirarotu. Englannin kennelklubi rekisteröi rodun vuonna 1935. Suomeen ensimmäiset staffit tulivat vuonna 1964. Nykyisin rotu on Suomessa terrieriryhmän toiseksi suosituin.
Ulkonäkö

Staffordshirenbullterrieri on lihaksikas ja vahvarakenteinen terrieri, jonka helppohoitoinen karvapeite on lyhyttä ja sileää. Sallitut värit ovat punainen, vaalea ruskeankeltainen, valkoinen, musta tai sininen tai mikä hyvänsä näistä väreistä valkoisen kanssa. Mikä tahansa juovikas (brindle) sävy tai juovikas valkoisen kanssa. Musta punaisin merkein (black and tan) ja maksanväri ovat erittäin epätoivottavia.
Alkuperä

Rotu kehitettiin alun perin 1800-luvulla Englannissa koirataisteluita varten. Se syntyi lisäämällä bulldoggiin terrieriverta, erityisesti mustaruskeaa englanninterrieriä. Lopputuloksena saatiin yhdistettyä bulldoggin voima, sitkeys ja peräänantamattomuus sekä terrierin nopeus ja ketteryys. Etuliitteen nimeensä tämä paikallinen rotu sai Staffordshiren hiilikaivosalueen kaivosmiesten ja ketjuntekijöiden mukaan, joiden ansiosta se on yhä olemassa. Nykyään staffi on yksi Englannin suosituimmista roduista. Suomeen ensimmäiset staffordshirenbullterrierit tuotiin vuonna 1964.
Alkuperä > Sukulaisrodut

1860-luvulla englantilainen James Hinks kehitti näyttelytarkoituksiin valkoisen bullterrierin. Samoihin aikoihin alkuperäisiä "bull-and-terriereitä" vietiin Yhdysvaltoihin, missä ne jalostettiin suuremmiksi kuin alkuperäistyyppi. Nykyään ne tunnetaan nimillä amerikanpitbullterrieri ja amerikanstaffordshirenterrieri.
Luonne ja käyttäytyminen

Staffordshirenbullterrieri eli staffi, kuten sen kotoinen lempinimi kuuluu, on tyypillisimmillään vahvahermoinen ja ihmisrakas. Se on ihanteellinen perhekoira avoimen, ihmisystävällisen ja toiminnanhaluisen luonteensa ansiosta. Lasten kanssa se on omassa elementissään. Vahtikoiraksi rotu sopii korkeintaan vain uskottavan ulkonäkönsä puolesta. Toisiin koiriin staffi ei yleensä suhtaudu yhtä suopeasti kuin ihmisiin, joten pentuajan sosiaalistaminen on tehtävä huolella, kuten toki jokaisen rodun kohdalla. Jo hallittavuuden kannalta on näinkin vahvan koiran oltava kunnolla koulutettu arjen tarpeisiin. Staffin liikunnantarve on suuri ja se onkin aktiivisen, paljon ulkoilevan perheen koira. Staffin toivottuihin luonteenpiirteisiin ei kuulu haukkuherkkyys.
Harrastukset

Helpoin mahdollinen koulutettava staffordshirenbullterrieri ei välttämättä ole, mutta haasteista pitävälle kouluttajalle kehityskelpoinen rotuvalinta vaikkapa tottelevaisuutta ajatellen. Agilityssä staffit ovat osoittautuneet kömpelöstä ulkomuodostaan huolimatta yllättävän nopeiksi ja ketteriksi harrastuskavereiksi.
Terveys

1960–1980-luvuilla Suomen staffordshirenbullterrieripopulaatiossa esiintyi jonkin verran perinnöllistä harmaakaihia (HC), mistä johtuen rotu liitettiin silmien osalta Suomen Kennelliiton perinnöllisten vikojen ja sairauksien vastustamisohjelmaan (PEVISAan). Nykyään pentueen rekisteröinnin edellytyksenä on myös lonkkatutkimuslausunto, joskaan sen tuloksella ei ole vaikutusta. Staffordshirenbullterrieriyhdistyksen jalostuksen tavoiteohjelman mukaan huomiota tulee kiinnittää myös jalostukseen käytettävien koirien polvien terveyteen.
Aiheesta muualla

Wikimedia Commonsissa on kuvia tai muita tiedostoja aiheesta .
Kennelliiton rotumääritelmä (pdf)
This Is How We Do

| ”This Is How We Do” Katy Perry |
| --- | --- | --- |

Singlen tiedot
 Albumilta: Prism
 Äänitetty : 2013
 Julkaistu: 11. elokuuta 2014
 Formaatti: digitaalinen lataus
 Tuottaja(t): Åhlund, Max Martin
 Tyylilaji: dancepop
 Kesto: 03.24
 Levy-yhtiö: Capitol
Listasijoitukset
  Yhdysvallat: 24 (Billboard Hot 100)    Iso-Britannia: 33 (UK Singles Chart)    Israel: 3 (Media Forest TV Airplay)
Katy Perryn muut singlet
| ”Birthday” 2014 | ”This Is How We Do” 2014 | ”Rise” 2016 |
Musiikkinäyte
Äänitiedostojen kuunteluohjeet
This Is How We Do on yhdysvaltalaisartisti Katy Perryn kappale hänen neljänneltä, Prism-studioalbumilta. Perry sanoitti kappaleen yhdessä tuottaja Max Martinin ja Klas Åhlundin kanssa sekä nauhoitti sen Tukholmassa.
Kappale julkaistiin albumin viidentenä singlenä 11. elokuuta 2014. "This Is How We Do" on dancepopkappale "faux"-urbaaneilla ja hip-hop-tyylisillä vaikutteilla, jossa Perry laulaa ajanviettorutiineistaan ystäviensä kanssa. Räppäri Riff Raffin sisältävät remixit on myös julkaistu.
Kappale sai musiikkikriitikoilta vaihtelevia vastaanottoja ristiriitaisista positiivisiin, joista monet ylistivät kappaleen vanhan koulukunnan fiilistä, kutsuen sitä kesähitiksi kun taas toiset kritisoivat kappaleen sanoja. Jotkut vertailivat kappaletta hänen aiempiin, California Gurls ja Last Friday Night (T.G.I.F.) singleihin. Kappaleeseen liittyvä musiikkivideo julkaistiin 31. heinäkuuta 2014 ja sillä nähdään kun artisti saa valmiiksi manikyyrin, laulaa karaokea hänen kavereidensa kanssa sekä pitää yllään erikoisia ja kummallisia asuja Yves Saint Laurentin mondriaanimekosta pepperonipizza-uima-asuun.
Käännös suomeksi
The Seer (albumi)

| The Seer Big Country |
| --- | --- | --- |

Studioalbumin tiedot
 Äänitetty : The Power Plant,   RAK Studios
 Julkaistu: 1986
 Formaatti: LP, musiikkikasetti, CD
 Tuottaja(t): Robin Millar
 Tyylilaji: Rock
 Kesto: 46.42
 Levy-yhtiö: Mercury Records
Big Countryn muut julkaisut
| Steeltown 1984 | The Seer 1986 | Peace in Our Time 1988 |
The Seer on skotlantilaisen Big Country -yhtyeen studioalbumi vuodelta 1986. Samana vuonna yhtye esiintyi Seinäjoen Provinssirockissa kesällä ja syyskuussa Helsingin Jäähallissa.
Albumin on tuottanut Robin Millar Multi Media –yhtiöstä, äänittänyt Will Gosling ja miksannut Walter Turbitt. Turbitt on myös auttanut tuotannossa. Äänityksessä ovat avustaneet Dave Anderson, Phil Legg, Nick Lacey ja Russell Leahy. Levy on äänitetty The Power Plant ja RAK –studioissa ja miksattu Maison Rougessa.
Albumin on julkaissut Phonogram Ltd. (London) / Mercury Records sarjanumerolla 826 844-1 (LP) sekä kromikasettina MERHC 87 ja CD:nä.
Levykannen ulkoasun on suunnitellut J.B. ja kuvittanut David Da Silva. Kannen on Suomessa valmistanut Kirjapaino E. Kuronen.
Yhtyeen managereina ovat toimineet Ian Grant ja Alan Edwards yhtiöstä Grant/Edwards Management. Tämän osoite on ollut 30 Bridstow Place, Talbot Road, London W2 5AE.
Yhtyeen Fan Clubin osoite on ollut: c/o Andy Marlow, Acme House, 26-40 St. Andrews Street, Northampton NNI 2HL.
Yhtyeen roudareina ovat toimineet Les King, Dave Davies, Pete Barnes, Kevin Hartman, Joe Seabrook ja Peter Stevens.